पाएं अपने शहर की ताज़ा ख़बरें और फ्री ई-पेपरडाउनलोड करें
लोधीपुरा में सख्ती बढ़ाई है। यहां युवक की संदिग्ध मौत होने व कोरोना पॉजिटिव मरीज मिलने के बाद भी लोग नियमों का पालन नहीं कर रहे हैं। पंचायत ने संक्रमित मरीजों के संपर्क में आने पर 3 मकानों को सील कर दिया था लेकिन लोगों ने यहां लगाए बैरीकेड्स तोड़ दिए। एसपी ने उन पर केस दर्ज करने के निर्देश दिए हैं। लोधीपुरा में बिगड़ी व्यवस्था की जानकारी मिलने के बाद कलेक्टर प्रवीणसिंह व एसपी राहुल कुमार लोढा ने यहां की स्थिति देखी। एसपी ने होम क्वारेंटाइन नियमों व बैरिकेडिंग तोड़ने वालों पर एफआईआर कराने को कहा। कलेक्टर ने कहा दो दिन पहले ही यहां कोरोना संदिग्ध युवक की मौत हुई है। कोरोना संक्रमित भी मिले हैं। इसलिए यहां सख्ती जरूरी है।
यहां एक सप्ताह तक निजी क्लीनिक बंद रहेंगे। सर्वे कर लोगों के स्वास्थ्य की जानकारी लें। किसी को भी सर्दी-खांसी, बुखार हो तो सरकारी अस्पताल में इलाज कराया जाए। जो लोग कोरोना कर्फ्यू का पालन नहीं कर रहे हैं, उन पर सख्ती करें और घर में रहने को कहें।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn